Z A P I S N I K

13. sjednice Vijeća MO Studenski grad, od 14. lipnja 2022. godine u prostorijama MO Studenski grad, s početkom u 19:00 sati



NAZOČNI ČLANOVI VIJEĆA:

1. RENATA HOFER
2. IVANA BUDIMIR
3. JOSIP JULARIĆ
4. MARIJA GEORGIEV
5. ZORAN PRERADOVIĆ
6. VJEKOSLAV MADUNIĆ
7. CVITAN ČALE


ODSUTNI ČLANOVI VIJEĆA:

· Boris Gnjidić, Dominik Rodić

OSTALI NAZOČNI:
· nema


Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednica Vijeća

Predsjednica utvrđuje prisutnost 7 od 9 članova Vijeća, što znači da Vijeće može pravovaljano odlučivati.

Predsjednica podsjeća članove Vijeća da su uz poziv primili zapisnik 12. sjednice. Pita ima li primjedbi na navedeni zapisnik. Nakon rasprave, zapisnik 12. sjednice jednoglasno je prihvaćen.
Zapisnik prihvaćen, 7 /9

Dopuna dnevnog reda:
1. Zahtjev za jednokratno korištenje prostora MO-a; Udruga Prijatelji volana – donošenje zaključka
2. Uklanjanje klupica i sadržaja kod adrese Milovana Gavazzija 4 – donošenje zaključka
3. Molba građana vezano uz obnovu dotrajale horizontalne signalizacije (pješački prijelaz) u Dankovečkoj ulici prije rotora (križanje sa M. Lovrakom) – donošenje zaključka

Predsjednica predlaže dnevni red


D N E V N I   R E D

1. Očitovanje o skrbi o prostorima mjesne samouprave – donošenje zaključka;
2. Zahtjev građana za asfaltiranje Dankovečke ulice kod rotora – donošenje zaključka;
3. Zahtjev gospođe Jasne Horvat za postavljanjem semafora na ulici Mate Lovraka – donošenje zaključka;
4. Prijedlog rješavanja problema radi nepropisnog parkiranja na Tržnici Dubrava– donošenje zaključka; 
5. Prijedlog rješavanja problematike nehigijenskih uvjeta na Tržnici Dubrava – donošenje zaključka;
6. Prijedlog za rješavanjem problematike bespravnog širenja „lokala“ po pješačkim stazama, opstrukcija vatrogasnog pristupa i ostale nepravilnosti – donošenje zaključka;
7. Prijedlog rješavanja problematike nelegalne prodaje duhanskih proizvoda  na Tržnici Dubrava – donošenje zaključka;
8. Zahtjev za jednokratno korištenje prostora MO-a; Udruga Prijatelji volana – donošenje zaključka
9. Uklanjanje klupica i sadržaja kod adrese Milovana Gavazzija 4 – donošenje zaključka
10. Molba građana vezano uz obnovu dotrajale horizontalne signalizacije (pješački prijelaz) u Dankovečkoj ulici prije rotora (križanje sa M. Lovrakom) – donošenje zaključka
11. Pitanja, prijedlozi i obavijesti.



Ad. 1) Očitovanje o skrbi o prostorima mjesne samouprave
Predsjednica obavještava vijećnike o zahtjevu Ureda mjesne samouprave. Nakon rasprave Vijeće jednoglasno donosi

Z A K LJ U Č A K

S obzirom da na veličinu samog objekta MO-a Studentski grad te broj redovnih i povremenih korisnika predlaže se ostaviti jednog domara/domaćicu isključivo za ovaj objekt.






Ad. 2) Zahtjev građana za asfaltiranje Dankovečke ulice kod rotora
Predsjednica obavještava vijećnike o zahtjevu građana. Budući da nitko nema primjedbu, Vijeće jednoglasno donosi


Z A K LJ U Č A K

Predlaže se asfaltiranje kolnika u Dankovečkoj ulici u blizini rotora (križanje sa M. Lovrakom).



Ad. 3) Zahtjev gospođe Jasne Horvat za postavljanjem semafora na ulici Mate Lovraka
Predsjednica obavještava vijećnike o zahtjevu građana. Nakon rasprave, Vijeće jednoglasno donosi

Z A K LJ U Č A K

S obzirom na učestalost prometnih nesreća u kojima redovito teško stradavaju djeca iz OŠ Vjenceslav Novak, a od kojih se posljednja dogodila 2. lipnja 2022., moli se uputiti nadležnom gradskom uredu za promet prijedlog na razmatranje povećanja sigurnosti u prometu na ulici Mate Lovraka u neposrednoj blizini škole. Predlaže se razmotriti mogućnosti postavljanja dodatnih semafora, posebne signalizacije, ograde, rasvjete ili usporivača prometa i sl., budući da se unatoč postojećim povišenim plohama i pješačkim prelazima dešavaju nesreće koje najteže pogađaju najranjiviju skupinu u prometu – djecu.



Ad. 4) Prijedlog rješavanja problematike nepropisnog parkiranja na tržnici Dubrava (Koledinečka ulica)
Predsjednica obavještava vijećnike o zahtjevu građana. Budući da nitko nema primjedbu, Vijeće jednoglasno donosi


Z A K LJ U Č A K
Traži se učestalije postupanje prometne policije kod tržnice Dubrava, budući se „divljim“ parkiranjem po okolnim prometnicama izazivaju nepotrebne gužve i kaos u prometu, pogotovo u dane vikenda, ali i radnim danima u radno vrijeme tržnice.



Ad. 5) Prijedlog rješavanja problematike nehigijenskih uvjeta na Tržnici Dubrava
Predsjednica obavještava vijećnike o zahtjevu građana. Budući da nitko nema primjedbu, Vijeće jednoglasno donosi

Z A K LJ U Č A K

O obzirom na nečistoću, nehigijenu, prodaju na neorganiziranom prostoru, ilegalnu prodaju, izmet ptica na štandovima, konzumiranje duhanskih proizvoda u zatvorenom dijelu tržnice, neorganizirano prikupljanje otpada za vrijeme i nakon radnog vremena tržnice, ne čišćenje tržnice, neuredne i nelegalne lokale, nepostojanje sanitarnog(ih) čvora i ostalo, traži se nadzor tržišne, sanitarne, radne, poljoprivredne i inspekcije zaštite okoliša.




Ad. 6) Prijedlog za rješavanjem problematike bespravnog širenja „lokala“ tržnice Dubrava po pješačkim stazama, opstrukcija vatrogasnog pristupa i ostale nepravilnosti
Predsjednica obavještava vijećnike o zahtjevu građana. Nakon rasprave, Vijeće jednoglasno donosi


Z A K LJ U Č A K

Predlaže se nadležnom inspektoratu za gradnju nadzor bespravnih lokala koji se šire po pješačkim stazama, parkirnim mjestima, vatrogasnom pristupu, od kojih neki, osim što su na javnoj površini imaju i krovne konstrukcije (umjesto tendi) i ostalih nepravilnosti.






Ad. 7) Prijedlog rješavanja problematike nelegalne prodaje duhanskih proizvoda  na Tržnici Dubrava

Predsjednica obavještava vijećnike o zahtjevu građana. Budući da nitko nema primjedbu, Vijeće jednoglasno donosi


Z A K LJ U Č A K

predlaže se policiji i nadležnom inspektoratu djelovanje u svrhu zabrane nelegalnim trgovanjem duhanskim proizvodima.



Ad. 8) Zahtjev za jednokratno korištenje prostora Mjesnog odbora Studentski grad

Predsjednica obavještava vijećnike o zahtjevu građana. Budući da nitko nema primjedbu, Vijeće jednoglasno donosi


Z A K LJ U Č A K

Odobrava se Udruzi Prijatelji Volana jednokratno korištenje prostora Mjesnog odbora Studentski grad, i to u nedjelju, 26.6.2022, od 14-18 sati.





Ad. 9) Zahtjev građana za uklanjanjem klupica i sadržaja sa javnog prostora u blizini adrese Milovana Gavazzija 4

Predsjednica obavještava vijećnike o zahtjevu građana. Nakon rasprave, Vijeće jednoglasno donosi


Z A K LJ U Č A K

Predlaže se stanovnicima sa M. Gavazzija 4 provesti anketu ili prikupiti mišljenje većine stanara zgrade kako se ne bi uklanjala klupica i popratni sadržaj ukoliko se većina građana ne slaže s tim. Ukoliko se na klupici redovito okuplja društvo koji remeti red i mir, odnosno radi štetu, predlaže se obavijestiti policiju.



Ad. 10) Molba građana vezano uz obnovu dotrajale horizontalne signalizacije (pješački prijelaz) u Dankovečkoj ulici prije rotora (križanje sa M. Lovrakom)

Predsjednica obavještava vijećnike o zahtjevu građana. Budući da nitko nema primjedbu, Vijeće jednoglasno donosi


[bookmark: _GoBack]Z A K LJ U Č A K

Predlaže se obnova dotrajale horizontalne signalizacije (pješački prijelaz, zebra) na kolniku Dankovečke ulice blizu rotora (križanje s M. Lovrakom).
Isto se predlaže napraviti iz sredstava redovnog održavanja ili uputiti zahtjev nadležnom gradskom uredu.





Ad 11) Pitanja, prijedlozi i obavijesti.

Dovršeno u 21:00 sati.


KLASA:024-08/22-003/1236
URBROJ:251-13-11-514-22-10
Zagreb, 14. lipanj 2022.

